作者：方千里
词牌/韵律：浪淘沙

paragraphs: 素秋霁，云横旷野，浪拍孤堞。
柔橹悲声顿发。
骊歌恨曲未阕。
念一寸回肠千缕结。
柳条在、忍使攀折。
但怅惘章台路多少，相思拼愁绝。
凄切。
去程浩渺空阔。
奈断梗孤蓬，西风外、蔌蔌残吹咽。
应暗为行人，伤念离别。
泪波易竭。
凝怨怀、羞睹当时明月。
烟浪无穷青山叠。
鱼封远、雁书渐歇。
甚时合、金钗分处缺。
谩飘荡、海角天涯，再见日，应怜两鬓玲珑雪。